CELEX: 32014D0250
Language: lt
Date: 1398729600000
Title: 2014/250/ES: 2014 m. balandžio 29 d. Komisijos įgyvendinimo sprendimas, kuriuo dėl nacionalinių priemonių, kuriomis siekiama, kad į tam tikras Airijos ir Jungtinės Karalystės teritorijas nepatektų austrių herpeso virusas 1 μvar (OsHV-1 μVar), iš dalies keičiamas Sprendimas 2010/221/ES (pranešta dokumentu Nr. C(2014) 2763)  Tekstas svarbus EEE

3.5.2014   
            
            
               LT
            
            
               Europos Sąjungos oficialusis leidinys
            
            
               L 132/79
            
         KOMISIJOS ĮGYVENDINIMO SPRENDIMAS
   2014 m. balandžio 29 d.
   kuriuo dėl nacionalinių priemonių, kuriomis siekiama, kad į tam tikras Airijos ir Jungtinės Karalystės teritorijas nepatektų austrių herpeso virusas 1 μvar (OsHV-1 μVar), iš dalies keičiamas Sprendimas 2010/221/ES
   
      
         (pranešta dokumentu Nr. C(2014) 2763)
      
   
   (Tekstas svarbus EEE)
   
      (2014/250/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 43 straipsnio 2 dalį,
   kadangi:
   
               (1)
            
            
               pagal Komisijos sprendimą 2010/221/ES (2) tam tikroms valstybėms narėms leidžiama taikyti apribojimus įvežamų ar pateikiamų rinkai vandens gyvūnų siuntoms, siekiant apsaugoti savo teritorijas nuo tam tikrų ligų patekimo;
            
         
               (2)
            
            
               valstybės narės gali taikyti šiuos apribojimus, jeigu jos įrodė, kad jose arba tam tikrose demarkacinėse zonose jų teritorijoje tokių ligų nenustatyta, arba kad jos yra patvirtinusios ligų likvidavimo arba priežiūros programą, siekdamos išvengti minėtų ligų;
            
         
               (3)
            
            
               Sprendimo 2010/221/ES I ir III prieduose nurodytos Airijos ir Jungtinės Karalystės teritorijos, kuriose patvirtintos nacionalinės austrių herpeso viruso 1 μvar (OsHV-1 μVar) kontrolės priemonės;
            
         
               (4)
            
            
               kadangi OsHV-1 μVar vis dar buvo laikoma nauja liga, dėl kurios buvo daug abejonių, ir Komisijos sprendimu 2010/221/ES patvirtintos priežiūros programos dar nebuvo visapusiškai įvertinos, pagal Komisijos įgyvendinimo sprendimą 2013/213/ES (3), apribojimus, susijusius su OsHV-1 μVar, minėtose teritorijose buvo galima taikyti iki 2014 m. balandžio 30 d.;
            
         
               (5)
            
            
               iš šiuo metu turimų mokslinių žinių matyti, kad OsHV-1 μVar tebėra ligos sukėlėjas, randamas daugumoje mėginių, paimtų iš nugaišusių austrių jauniklių ir jų ikrų, ir kad bendras gaištamumo dėl šios ligos lygis per pastaruosius dvejus metus sumažėjo ir stabilizavosi. Be to, Airijai ir Jungtinei Karalystei skirtų priežiūros programų duomenys rodo, kad daug Ramiojo vandenyno austrių auginimo vietų tebėra neužsikrėtusios šia liga. Iš šių programų matyti, kad esamas judėjimo apribojimų taikymas buvo veiksmingas. Tačiau tebėra abejonių dėl ligos epidemiologijos regione ir dėl tinkamiausių veiksmingai šios ligos kontrolei užtikrinti reikalingų priemonių. Todėl manoma, kad reikalingas išsamesnis mokslinis padėties vertinimas, įskaitant naują Europos maisto saugos tarnybos (EFSA) mokslinę nuomonę;
            
         
               (6)
            
            
               remiantis turimais moksliniais ir epidemiologiniais duomenimis apie OsHV-1μVar vystymąsi Sąjungoje ir laukiant naujos EFSA mokslinės nuomonės, tikslinga pratęsti šiuo metu galiojančių priemonių, pagal kurias valstybės narės gali taikyti konkrečius su liga susijusius apribojimus, galiojimo laikotarpį. Šis laikotarpis turėtų būtų pratęstas dar dvejiems metams iki 2016 m. balandžio 30 d.;
            
         
               (7)
            
            
               Komisijos įgyvendinimo sprendimu 2014/12/ES (4) patvirtinta, kad toliau nurodytos teritorijos yra neužkrėstos OsHV-1 μVar, ir jos įtraukiamos į Sprendimo 2010/221/ES I priedą: i) Didžiosios Britanijos teritorija, išskyrus Vitstablo įlanką Kente, Blakvoterio estuariją Esekse ir Pulo įlanką Dorsete; ii) Šiaurės Airijos teritorija: Larno įlankos sritis ir iii) Gernsio teritorija;
            
         
               (8)
            
            
               pagal Jungtinės Karalystės Komisijai pateiktą pareiškimą įgyvendinant OsHV-1 μVar priežiūros programą įrodyta, kad ligos nenustatyta, išskyrus užkrėstas teritorijas, ir programa toliau nebebus taikoma, kaip nurodyta Sprendimo 2010/221/ES III priede;
            
         
               (9)
            
            
               todėl Jungtinei Karalystei skirtas Sprendimo 2010/221/ES III priedo įrašas turėtų būti išbrauktas;
            
         
               (10)
            
            
               todėl Sprendimas 2010/221/ES turėtų būti atitinkamai iš dalies pakeistas;
            
         
               (11)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/221/ES 3a straipsnio 2 dalyje data „2014 m. balandžio 30 d.“ keičiama į „2016 m. balandžio 30 d.“
   2 straipsnis
   Sprendimo 2010/221/ES III priedo Jungtinės Karalystės įrašas, susijęs su austrių herpeso virusu 1 μvar (OsHV-1μVar), išbraukiamas.
   3 straipsnis
   Šis sprendimas taikomas nuo 2014 m. gegužės 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje 2014 m. balandžio 29 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 328, 2006 11 24, p. 14.
   
      (2)  2010 m. balandžio 15 d. Komisijos sprendimas 2010/221/ES patvirtinti nacionalines akvakultūros ir laukinių vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB 43 straipsnį (OL L 98, 2010 4 24, p. 7).
   
      (3)  2013 m. balandžio 29 d. Komisijos sprendimas 2013/213/ES, kuriuo dėl nacionalinių priemonių, kuriomis siekiama, kad į tam tikras Airijos ir Jungtinės Karalystės teritorijas nepatektų austrių herpes virusas 1 μνar (OsHV-1 μνar), iš dalies keičiamas Sprendimas 2010/221/ES (OL L 120, 2013 5 1, p. 16).
   
      (4)  2014 m. sausio 14 d. Komisijos įgyvendinimo sprendimas 2014/12/ES, kuriuo dėl nacionalinių priemonių, kuriomis siekiama, kad į tam tikras Airijos, Suomijos ir Jungtinės Karalystės teritorijų dalis nepatektų tam tikros vandens gyvūnų ligos, iš dalies keičiamas Sprendimas 2010/221/ES (OL L 11, 2014 1 16, p. 6).